钦定古今图书集成/明伦汇编/官常典/第794卷 > 韩锡
## 钦定古今图书集成/明伦汇编/官常典/第794卷 > 韩锡

按《金史》本传：“锡字难老，其先自析津徙蓟之渔阳。祖
贻愿，辽宣徽北院使。父秉休，归朝领忠正军节度使，
锡以荫补阁门祗候。天会中南伐，锡从军，掌礼仪。俄
以母老，迺就监差。久之，授神锐军都指挥使，入为宫
苑使。天德元年，擢尚书工部员外郎，领燕都营缮，特
赐胡砺榜进士及第，四迁尚书户部侍郎。以母丧解。”
旋起复旧职，付金牌一、银牌十，籍水手于山东。时苏
保衡为水军都统制，趋杭州，俾锡部船三百会广陵。
适保衡败还，丧船过半，令锡补足之。时水浅，船不得
进。海陵遣使急责之，众稍亡。锡召诸豪谕之曰：“今连
保法严，逃将安往？纵一身偶脱，其如妻子何？”众悟，亡
者稍止。大定改元于辽东，锡奔赴行在，诏复前职。明

挠政害民者。迁孟州防御使，累拜绛阳军节度使，改
知济南府事。告老，许之。明昌五年卒，年八十三。